กรมฝนหลวงฯ ตั้งทีมเจ้าหน้าที่ประจำการตลอดทั้งวัน พร้อมขึ้นบินทำฝนทันทีที่อากาศเอื้ออำนวย
กรมฝนหลวงฯ ตั้งทีมเจ้าหน้าที่ประจำการตลอดทั้งวัน พร้อมขึ้นบินทำฝนทันทีที่อากาศเอื้ออำนวย โดยมีจิตอาสาฝนหลวงในพื้นที่ร่วมมือแจ้งข้อมูลสภาพอากาศ ขณะที่แผนปฏิบัติการฝนหลวงสลายฝุ่นละอองในอากาศ PM 2.5 วันนี้จะเน้นเพิ่มโอกาสให้เกิดฝนคลอบคลุมเป็นวงกว้าง นายสุรสีห์ กิตติมณฑล อธิบดีกรมฝนหลวงและการบินเกษตร เปิดเผยถึงการเตรียมการปฏิบัติการฝนหลวงในวันนี้ 20 มกราคม 2562 ว่า จากการติดตามการตรวจวัดสภาพอากาศชั้นบน พบว่ามีความชื้นสัมพัทธ์ในระดับที่เอื้อต่อการปฏิบัติการ ซึ่งต้องมากกว่าร้อยละ 60 โดยในช่วงเช้ามีความชื้นสัมพัทธ์อยู่ที่ประมาณร้อยละ 70 แต่มีค่าการยกตัวของเมฆไม่ดีเท่าที่ควร จึงยังไม่เหมาะสมแก่การขึ้นปฏิบัติการฝนหลวงเนื่องจากกลุ่มเมฆมีโอกาสเกิดขึ้นได้เพียงเล็กน้อยและอาจสลายไปในที่สุดซึ่งไม่สามารถพัฒนาเป็นฝนได้ อย่างไรก็ตามหากปัจจัยแวดล้อมต่างๆ เข้าเงื่อนไขที่สามารถปฏิบัติการขึ้นบินทำฝนหลวงได้ก็พร้อมที่จะดำเนินการทันที นอกจากนี้ตลอดเช้าวันนี้นั้นได้ประสานงานกับเจ้าหน้าที่อาสาสมัครฝนหลวงในพื้นที่เพื่อติดตามข้อมูลสภาพอากาศอย่างใกล้ชิด ทั้งพื้นที่ภาคตะวันออกและภาคกลาง ซึ่งช่วยให้เจ้าหน้าที่สามารถนำข้อมูลมาวิเคราะห์สภาพอากาศที่เปลี่ยนแปลงไปได้ เป็นประโยชน์ในการคาดการณ์โอกาสที่เหมาะสมขึ้นทำการบินฝนหลวง เนื่องจากโอกาสที่จะเกิดฝนนั้นไม่เพียงแต่ปัจจัยด้านความชื้นสัมพัทธ์ การก่อตัวของเมฆ และทิศทางลม เท่านั้น แต่ขึ้นอยู่กับแสงแดดด้ว